**aJÁNLATTÉTELI DOKUMENTÁCIÓ**

***Ajánlatkérő: Zalaszentgrót Város Önkormányzata***

**Ajánlatkérés tárgya:**

**Zalaszentgrót közigazgatási területén üzemeltetett temetők zöldterület fenntartása**

## AJÁNLATTÉTELI FELHÍVÁS

1. Ajánlatkérő:

Zalaszentgrót Város Önkormányzata (székhely: 8790 Zalaszentgrót, Dózsa György u. 1., ajánlatok elbírálására jogosult személy: Baracskai József polgármester).

1. Szabályzat:

Jelen eljárásra a Zalaszentgrót Város Önkormányzat Képviselő-testületének
ZGR/84-2/2025 iktatószámú, 2025. március 01. napjától hatályos határozatával elfogadott, Zalaszentgrót Város Önkormányzata beszerzéseiről szóló szabályzat előírásai vonatkoznak.

1. Az egyösszegű ajánlati árat magyar Ft-ban kell megadni.
2. Felhívás tárgya:

**Zöldterületek fenntartása Zalaszentgrót közigazgatási területén üzemeltetett temetők vonatkozásában a területrészekre vonatkozó, elvégzendő fenntartási feladat-követelményeknek, valamint az elvégzendő munkáknak és helyszíneknek megfelelően.**

- Kaszálás, gyep- és terület karbantartás (havonta egy alkalommal kaszálandó terület: 69.596 m2)

- Burkolt felületek karbantartása

- Cserje felületek kezelése

- Díszfák gondozása

- Évelő ágyak ápolása

- Viharkárok kezelése

- Hulladékkezelés és szállítás

- Parkolók karbantartása

- Növényvédelem

- Bejelentési kötelezettség

- Munkanapló vezetése.

A részletes árajánlatot az 1. sz. mellékletben (Elvégzendő munkák, helyszínek) és 2. számú mellékletben (Elvégzendő fenntartási feladatok követelménye) foglaltak alapján kell elkészíteni. Az érintett területek pontos beazonosíthatósága érdekében a térképkivonatok Zalaszentgrót Város Önkormányzatának Műszaki Osztályán megtekinthetők, kérésre az Önkormányzat munkatársa másolatot biztosít az érdeklődőknek.

1. Teljesítés ideje:

**2025. július 1. és 2027. június 30. közötti időszak.**

1. Ajánlattétel nyelve:

Az ajánlattétel nyelve: magyar

1. A dokumentáció rendelkezésre bocsátásának módja:

Ajánlattételi felhívás nyilvános pályáztatás útján Zalaszentgrót Város honlapján legkésőbb **2025. május 06. napjáig** kerül meghirdetésre. Ajánlatkérő a megfelelő ajánlattételhez szükséges nyilatkozat mintákat, feladatleírást jelen ajánlattételi felhívás mellékletei tartalmazzák.

1. Többváltozatú ajánlat és részajánlat nem tehető.
2. Hiánypótlás:

 Ajánlatkérő a hiánypótlási lehetőséget biztosítja, a hiányokról, a hiánypótlási határidőről egyidejűleg írásban tájékoztatja az Ajánlattevőt.

1. Nyilvánosság:

Az ajánlattevő az ajánlatában – kifejezetten és elkülönített módon, mellékletben – közölt üzleti titok nyilvánosságra hozatalát megtilthatja, azonban az ajánlattevő nevének, székhelyének (lakóhelyének), az általa kért ellenszolgáltatásnak és a teljesítési határidőnek, valamint az olyan információnak, amely a pontozásnál szerepet játszik, a nyilvánosságra hozatalát nem tilthatja meg.

1. Ajánlat benyújtásának helye és módja:

A pályázatok benyújthatók személyesen, vagy postai úton. A pályázatokat a Zalaszentgróti Közös Önkormányzati Hivatal Műszaki Osztályára (8790 Zalaszentgrót, Dózsa György u. 1.) kell eljuttatni. A pályázatot zárt borítékban, egy példányban kell benyújtani, melyet minden oldalán aláírva és „eredeti” megjelöléssel kell ellátni.

1. A borítékon a következő szövegrészt kérjük feltüntetni: „Zöldterületek fenntartása Zalaszentgróton - Temetők – Felbontani tilos **2025. május 27-én 10:00 óráig!”**
2. Az ajánlat benyújtásának határideje:

**2025. május 27. (kedd) 10 óra 00 perc**

A pályázat akkor minősül határidőre benyújtottnak, ha a pályázati határidő lejártáig a megadott címre beérkezik személyesen vagy postai úton. A késve érkezett pályázatokat a kiíró érvénytelennek minősíti.

A pályázó köteles a pályázati felhívás szerinti pályázatát elkészíteni.

1. Pályázatnak tartalmazni kell az alábbi kitöltött és aláírt nyilatkozatokat:
* Ajánlattételi adatlap – 3. számú melléklet
* Nyilatkozat az ajánlattételi felhívásban foglaltak megismeréséről és tudomásul vételéről (4. sz. melléklet)
* Nyilatkozat az adatvédelemről (5. sz. melléklet)
* Nyilatkozat műszaki feltételek meglétéről (6. sz. melléklete)
* Referencia igazolás (7. sz. melléklet)
* Nyilatkozat rendelkezésre állásról (8. sz. melléklet)
* Nyilatkozat köztartozás-mentességről (9. sz. melléklet)
* Nyilatkozat pénzügyi feltétel fennállásáról (10. sz. melléklet)

A csatolandó igazolásokat az egyes követelmények tartalmazzák.

1. Az ajánlatok felbontásának helye, ideje:

A Zalaszentgróti Közös Önkormányzati Hivatal tanácsterme (8790 Zalaszentgrót, Dózsa György u. 1.), **2025. május 27. (kedd) 10 óra 30 perc**

A bontáson jelen lehet az ajánlattevő, illetőleg az ajánlattevő képviselője.

1. Jogfenntartás:

A pályázat kiírója fenntartja jogot arra, hogy a pályázati kiírást indokolás nélkül eredménytelennek nyilvánítsa, a pályázatok benyújtására nyitva álló határidőig visszavonja, illetve szükség esetén hiánypótlási eljárást folytasson le vagy pályázati tárgyalást rendeljen el.

1. Térítési előírás:

Az ajánlattevő nem igényelhet térítést az ajánlatkérőtől az ajánlat kidolgozásáért, és az ajánlattétellel kapcsolatban más jogcímen sem terjeszthet elő követelést, abban az esetben sem, ha az ajánlatkérő bármilyen okból eredménytelenné nyilvánította az eljárást.

1. Ajánlattételi felhívás módosítása, visszavonása, ajánlati kötöttség:
* Az ajánlatkérő az ajánlattételi határidő lejártáig módosíthatja az ajánlattételi felhívásban, meghatározott feltételeket. A módosított feltételekről az ajánlattételi határidő lejártáig új ajánlattételi felhívást kell egyidejűleg valamennyi ajánlattevőnek küldeni, amelyben új ajánlattételi határidőt kell megállapítani.
* Az ajánlatkérő az ajánlattételi határidő lejártáig visszavonhatja az ajánlati felhívást. Erről az ajánlatkérő köteles valamennyi ajánlattevőt haladéktalanul közvetlenül értesíteni.
* Az ajánlati kötöttség tárgyalás tartásának hiányában az ajánlattételi határidő lejártakor áll be. Az ajánlati kötöttség beálltával az ajánlat nem módosítható.
1. Bírálati szempontok:

Az ajánlatkérő az ajánlattételi felhívásban meghatározott feltételeknek megfelelő ajánlatokat az alábbi értékelési szempont alapján bírálja el:

* Ajánlati ár (bruttó), értékelési szempont: legalacsonyabb ár.
1. Alkalmassági feltételek:

Ajánlattevőnek az ajánlatában nyilatkoznia, illetve igazolnia kell, hogy megfelel a felhívásban előírt, igazolni kívánt műszaki, szakmai, jogi és pénzügyi alkalmassági követelménynek:

1. Műszaki feltétel:
* Ajánlattevőnek a teljesítéshez legalább az alábbi eszközökkel, berendezésekkel kell rendelkeznie:
* 2 fűnyíró traktor,
* benzinmotoros fűkasza,
* benzinmotoros sövényvágó,
* motorfűrész,
* önjáró fűgyűjtős fűnyíró,
* lombfújó,
* permetező,
* gödörfúró,
* emelőkosaras autó.
* A teljesítéshez rendelkezésre álló eszközök, berendezések cégszerű nyilatkozatba foglalt leírását olyan részletességgel kell megadni, hogy megállapítható legyen az alkalmassági követelménynek való megfelelés (megnevezés, típus, darabszám, életkor, műszaki paraméterek) *(6. sz. melléklet).* Azon gépek tekintetében, melyek forgalmi engedéllyel rendelkeznek, az érvényes forgalmi engedély egyszerű másolatát az ajánlatban csatolni szükséges. Bérelt eszköz(ök) esetén az előzőkben felsoroltakon kívül mindkét fél által aláírt (elő)szerződés csatolása is szükséges.
1. Szakmai feltétel:
	1. Ajánlattevő alkalmas, amennyiben rendelkezik az ajánlattételi felhívás kihirdetésétől **visszafelé számított öt évben legalább 3 év zöldterület fenntartási referenciával.**
* A referenciaigazolásnak tartalmaznia kell:

- teljesítés idejét (befejezés naptári napban (*év/hónap/nap) pontossággal*),

- a szerződést kötő másik fél *nevét és elérhetőségét* (címét és/vagy telefonszámát),

- szolgáltatás tárgyát,

- az ellenszolgáltatás összegét,

- továbbá nyilatkozatot arról, hogy a teljesítés az előírásoknak és a szerződésnek megfelelően történt-e.

* Az elvégzett szolgáltatást az alkalmasság igazolásában részt vevő más szervezet vagy a szerződést kötő másik fél nyilatkozatával lehet igazolni. *(7.sz. melléklet)*
	1. Ajánlattevő alkalmas, amennyiben a teljesítésbe bevonni kívánt szakember lakott-területi fakitermelői szakképesítéssel (azonosító szám: 35 623 01) rendelkezik.
	2. Ajánlattevőalkalmas, amennyiben tevékenységi körében a zöldterület fenntartói tevékenység (TEÁOR’25 szerinti: 8130) szerepel.
* Ajánlattevőnek be kell nyújtania a végzettségét igazoló vagy a teljesítésbe bevonni kívánt szakember végzettségét igazoló okiratának egyszerű másolatát, valamint a rendelkezésre állásról szóló nyilatkozatot (8. számú melléklet). A tevékenységi kör igazolására cégkivonat, egyéni vállalkozó esetében vállalkozói engedély vagy ezekkel egyenértékű igazolás csatolandó, amely bizonyítja a cég vagy egyéni vállalkozás bejegyzésének tényét és tevékenységi körét.
1. Jogi feltétel:
* Ajánlattevő alkalmas, amennyiben az állami, illetve a székhely szerint illetékes önkormányzati adóhatóság (a továbbiakban együtt: adóhatóság) hatáskörébe tartozó, lejárt köztartozása nincs. Fenti feltételek igazolása nyilatkozattal történik (9. sz.melléklet).
1. Pénzügyi feltétel:
* Ajánlattevő alkalmas, amennyiben a **2024. évre vonatkozó árbevétele a 10 millió Ft / év értékhatárt eléri.** Erről nyilatkozat becsatolása szükséges *(10. számú melléklet)*
1. Teljesítési biztosíték:
* Ajánlattevő azon megrendelői igények biztosítására, melyek a teljesítésének elmaradásával kapcsolatosak, teljesítési biztosíték szolgáltatására köteles.
* Ajánlattevőnek a teljesítési biztosítékot a sikeres bírálatot követően a vállalkozói szerződés hatályba lépésekor kell szolgáltatni. A teljesítési biztosíték mértéke a teljes nettó vállalkozói díj 3%-a.
1. Érvénytelen az ajánlat
	1. amennyiben az ajánlattételi felhívásban foglalt tartalmi követelményeknek nem felel meg, hiányosan adja be ajánlatát,
	2. amennyiben az ajánlati kötöttség beálltát követően módosítja ajánlattevő,
	3. amennyiben a hiánypótlás során módosítja Ajánlattevő az ajánlatát vagy a hiánypótlási kötelezettségének nem tesz eleget,
	4. amennyiben az ajánlattételi határidő lejártát követően nyújtja be ajánlattevő az ajánlatát,
	5. amennyiben ajánlattevőt ajánlatkérő alkalmatlannak minősíti,
2. Eredménytelen az eljárás, ha:
	1. nem nyújtottak be ajánlatot;
	2. kizárólag érvénytelen ajánlatokat nyújtottak be;
	3. egyik Ajánlattevő sem, vagy a legalacsonyabb ellenszolgáltatást tartalmazó ajánlatot tevő sem tett – az ajánlatkérő rendelkezésére álló anyagi fedezet mértékére tekintettel – megfelelő ajánlatot;
	4. az Ajánlatkérő az eljárást a szerződés megkötésére, illetőleg teljesítésére képtelenné válása miatt eredménytelenné nyilvánítja;
3. Az Ajánlattevők kérdéseiket írásban a következő címre juttathatják el: simon.roberta@zalaszentgrot.hu
4. Az ajánlatokat a Bíráló Bizottság értékeli és meghatározott értékelési szempont alapján javaslatot tesz a Polgármesternek az eljárás nyertesének személyére.

Az Ajánlatkérő az ajánlatokat kizárólag azok elbírálására használja fel.

1. Az ajánlatok felbontásáról és értékeléséről az Ajánlatkérő által megbízott Felelős bontási illetve bírálati jegyzőkönyvet készít.
2. Felelős a Bírálati jegyzőkönyvet az eredményhirdetéssel együtt megküldi az Ajánlattevők részére.
3. Eredményes eljárás esetén a nyertes az, aki az Ajánlatkérő részére a legelőnyösebb ajánlatot tette. A nyertes Ajánlattevővel az Ajánlatkérő szerződést köt.
4. A szerződéskötés várható időpontja: **2025. június 30.**
5. Szerződéskötéstől visszalépés: Amennyiben az eljárás nyertese a szerződéskötéstől visszalép, az ajánlatevő új ajánlatkérési eljárást kezdeményez.
6. Ajánlattevő köteles jelen dokumentációt alaposan áttanulmányozni. Ajánlattevő ajánlatát a dokumentációban leírtaknak megfelelően készítheti el.

Zalaszentgrót, 2025. április 28.

Baracskai József sk.

polgármester

* + - 1. *számú melléklet*

**Elvégzendő munkák, helyszínek**

|  |  |  |  |  |  |
| --- | --- | --- | --- | --- | --- |
| **Sorsz.** | **Kaszálandó terület megnevezése (név, hrsz.)** | **A vegetációs időszakban 12 alkalommal nyírandó [m2]** | **gépi munka m2** | **kézi munka m2** | **Megjegyzés (a kaszálandó területen felül)** |
| *1* | Zalaszentgrót Nagytemető, temető parkoló, új temető rész, Izraelita temető előtti zöldterület (010036, 010042, 010040, 010024/53, 010039) | 29 200 | 19 610 | 9 590 | cserjék, díszbokrok, díszfák, tuja, évelő ágyak, örökzöldek |
| *2* | Aranyodi temető (010253/1, 010254) | 4 100 |   | 4 100 |
| *3* | Zalakoppányi temető, temető - partfal közötti saroktelek, temetőtől árokig (4740, 4741, 4739) | 8 600 | 800 | 7 800 |
| *4* | Csáfordi temető (5321, 020013/27, 5318) | 5 000 | 1 500 | 3 500 |
| *5* | Zalaudvarnoki temető, parkoló és parkolóhoz vezető út melletti zöldsáv, ú t széle bicikliútig (040052, 040051, 040045/3) | 5 750 | 1 800 | 3 950 |
| *6* | Kisszentgróti temető, temetőhöz vezető út, parkoló (010170, 010163, 010167/3) | 7 256 | 4 110 | 3 146 |
| *7* | Tüskeszentpéteri temető, parkoló (010023, 010021) | 6 190 | 3 400 | 2 790 |
| **A vegetációs időszakban 3 alkalommal nyírandó [m2]** |
| *8* | Zalakoppány partfal (4803/4) | 3 500 |  | 3 500 |  |
| Összesen: | 69 596 | 31 220 | 38 376 |  |

*2. számú melléklet*

**ELVÉGZENDŐ FENNTARTÁSI FELADATOK KÖVETELMÉNYE**

**Általános követelmény:**

A területen a fenntartó a jó gazda gondosságával kell, hogy eljárjon (különös figyelemmel a burkolatok, zöldfelületek, a területen lévő tereptárgyak, műtárgyak és sírhelyek, síremlékek állapotának hosszútávú megőrzésére) a vonatkozó jogszabályok betartása mellett.

**Tevékenységekre vonatkozó követelmények:**

1. Kaszálás, gyep és terület karbantartás
	1. A gyepfelületek rendszeres kaszálása
* gépi kaszálás esetén: traktorral (fűkasza adapterrel), fűnyíró kistraktorral, benzinmotoros fűnyíróval
* kézi kaszálás esetén: fűkaszával, benzinmotoros fűgyűjtős fűnyíróval történhet.

A zöldterületek a szegélyek, a fák, bokrok törzse és tereptárgyak mentén damilos kaszával vágandók. A beállított vágómagasság mindenhol 6 cm lehet. A gyepfelülettel határos burkolt járdák széleinek burkolata jól látható legyen.

* 1. A területtel határolt szegélyek és kerítések melletti rész gyommentesítése a parkoló felületeken vagy útburkolaton.
	2. A kaszálék összegyűjtése és elszállítása a kaszálás napján.
	3. Elvégzendő a terület takarítása, lomb és szemétgyűjtéssel és annak elszállításával.
1. Burkolt felületek
	1. Járdák, közlekedő utak, kavicsos felületek gyommentesítése.
	2. Hó eltakarítása és síkosságmentesítés (hivatal illetékesével egyeztetve), a közlekedő utaknak a gyalogjárdákkal való kapcsolódásának biztosítása.
	3. A gyalogútra szóródó fűkaszálék azonnali eltakarítása, csikk rendszeres összegyűjtése.
	4. A járdák, közlekedő utak igény szerinti seprése.
	5. A kavicsos felületek gyommentesítése, átgereblyézése. Amennyiben a kavics pótlásának igénye felmerül, azt a kapcsolattartó munkatárs felé jelezni kell.
2. Cserje felületek kezelése
	1. Évenkénti fenntartó és ifjító metszés, folyamatos karbantartás.
	2. Őszi lomb gereblyézése, lombhullás kezdetétől-lombvesztésig napi elszállítással.
	3. A sövény és cserjeágyak talaját a vegetációs időben folyamatosan lazítani szükséges és gyommentesen kell tartani.
3. Díszfák gondozása
	1. A fák 5 éves koráig azok alakító metszése. Idős, koros fák ritkító ill. ifjító metszése.
	2. Az esetlegesen telepített fák körül víztányér kialakítása és fenntartása és a víztányér kapálása, tisztán tartása, a sarjak rendszeres eltávolítása a műszakilag megoldható helyeken.
	3. A területen található közlekedő utak, járdák űrszelvényébe lógó ágak, a sérült, száraz, növényi részek eltávolítása; 5 cm átmérő fölött sebkezeléssel.
	4. Viharok utáni azonnali takarítás, ágak, levél elszállítása.
	5. Örökzöldek hó nyomás elleni védelme.
4. Évelő ágyak ápolása
	1. Rendszeres kapálás, gyomlálás, a növények szakszerű kezelése/ pl. visszavágás/.
	2. A virágágyakból elvirágzott, kiszáradt növényi részek kiszedése, elszállítása, a virágágyak ásása, gyommentesen tartása.
5. Viharkárok kezelése
	1. Viharkár, rendkívüli időjárási viszonyok következtében létrejövő káresemény, vis maior esetek esetén a keletkező károkat a vihar elmúltát követő maximum 12 órán belül fel kell mérni, azokat rögzíteni, a hivatal illetékesének írásban továbbítani, valamint a takarítást, kárelhárítást meg kell kezdeni. A fenntartó az említett káresemények vonatkozásában kártérítési felelősséggel nem tartozik.
	2. A viharkárral sújtott területeken minden hulladék, 10 cm-nél kisebb tőátmérőjű ágak összegyűjtése és elszállítása kötelező.
6. Hulladékkezelés és szállítás
	1. A fenntartó köteles az általa kezelt területen képződő hulladékot (beleértve az általa kezelt közterületen elhelyezett hulladékgyűjtő edények ürítését is) rendszeresen üríteni, és annak elszállításáról gondoskodni. Ennek összes költségét a fenntartó viseli. A temetői konténerek elszállíttatása nem fenntartó kötelezettsége és költsége.
7. Parkolók
	1. A gyeprácsos vagy más burkolatú parkolók a fenntartott területhez tartoznak, azokon a hulladék begyűjtése, kaszálás, a kiemelt szegélyek melletti gyomtalanítás a fenntartó feladata. A parkolókat elválasztó zöldsáv gondozása, azon szemét összeszedése, illetve az abban lévő cserjék és fák ápolása, metszése, sarjak levágása a fenntartó feladata jelen követelményrendszer szerint.
8. Növényvédelem
	1. Gondoskodni kell a területen lévő növényzet növényvédelméről. Kivételt képeznek ez alól a koros fák. A koros fák esetében növényegészségügyi probléma észlelésekor bejelentési kötelezettsége van a fenntartónak a hivatal felé.
9. Bejelentési kötelezettség
	1. Amennyiben a területen villamos elosztószekrény, közterületi bútor, hulladékgyűjtő, információs tábla, közvilágítás, vagy egyéb /pergola stb./ található, azok meghibásodását, sérülését az észlelést követő 12 órán belül a fenntartó írásban köteles bejelenteni a hivatal illetékesének.
	2. A lopásból, rongálásból eredő károkért a fenntartó nem felel, de azokat az észleléstől számított 24 órán belül fel kell mérnie és írásban jelentenie a hivatal illetékesének. Amennyiben ez folyamatosan nem történik meg a hivatal él a minőségi kifogással.
10. Munkanapló vezetése

11.1. A fenntartó a munkáról, területi egységenként munkanaplót köteles vezetni. A munkanapló tartalmazza az elvégzett tényleges munka tételes leírását (megnevezés, helyszín, létszám, mennyiség). A megrendelő a parkfenntartási munkákat folyamatosan ellenőrzi és csak a jó minőségben és időben elvégzett munkálatokat fogadja el melyet a munkanaplóban minden tárgyhót követő hónap 10-ig aláírással igazol. A megrendelő havonta egy előzetesen egyeztetett időpontban a fenntartóval helyszíni bejáráson végigjárja a kezelt területet melyet a munkanaplóban rögzítenek. Amennyiben ez nem történik meg a fenntartó nem jogosult a munkálatokat teljesítettnek tekinteni és a számlát kiállítani. A fenntartó a naponta vezetett munkanaplót hivatalos munkaidőben a hivatal illetékese számára hozzáférhető helyen köteles tartani. Az aláírt munkanaplók után kerül a havi díj kifizetésre.

*3. számú melléklet*

**AJÁNLATTÉTELI ADATLAP**

**Zalaszentgrót Város Önkormányzata (8790 Zalaszentgrót, Dózsa György u. 1.)** **ajánlatkérő ajánlattételi felhívására**

|  |  |
| --- | --- |
| **I. Ajánlattevő** |  |
| Megnevezése: |  |
| Székhelye: |  |
| Cégjegyzékszáma/Nyilvántartási száma: |  |
| Adószáma: |  |
| Képviselő neve, beosztása |  |
| Képviselet formája (törvényes, meghatalmazotti): |  |
| Telefonszáma/faxszáma: |  |
| E-mail címe: |  |
| Bankszámlaszáma: |  |
| **II. Ajánlat tárgya** | **Zalaszentgrót közigazgatási területén üzemeltetett temetők zöldterület fenntartása**  |
| **III. Ajánlati ár (bruttó) / év** | ………………………. nettó Ft + ……….… Ft (Áfa) = ………………………………………….. bruttó Ft, azaz………………………………………………… Ft |

**Kelt:** ........................................................., 2025. év …………. hó ......... napján

 ...................................................................

 **Ajánlattevő**

*4. számú melléklet*

**Nyilatkozat az ajánlattételi felhívásban foglaltak megismeréséről és tudomásul vételéről**

Alulírott ……………………………………… ................................................................, mint a …………............................................................................................................................... megnevezésű, .............................................................................................................................. szám alatti székhelyű ajánlattevő szervezet / vállalkozás képviselője kijelentem, hogy Zalaszentgrót Város Önkormányzatának a „Zalaszentgrót közigazgatási területén üzemeltetett temetők zöldterület fenntartása”- ra kiírt nyilvános pályázati dokumentumban foglalt valamennyi feltételt megismertem, megértettem és azokat a jelen nyilatkozattal elfogadom.

Amennyiben, mint nyertes Ajánlattevő kiválasztásra kerülök, a vállalkozási szerződést megkötöm, és ajánlatom ajánlattételi adatlapján szereplő ajánlati áron, a pályázati dokumentumban meghatározott feltételekkel teljesítem.

Kijelentem, hogy az ajánlattételi felhívásban foglaltak alapján alkalmas vagyok az ajánlattételre.

**Kelt:** ........................................................., 2025. év …………. hó ......... napján

 ...................................................................

 **Ajánlattevő**

*5. számú melléklet*

**Nyilatkozat az adatvédelemről**

Alulírott ……………………………………… ................................................................, mint a …………….............................................................................................................................. megnevezésű, ............................................................................................................................... szám alatti székhelyű ajánlattevő szervezet / vállalkozás képviselője hozzájárulok ahhoz, hogy Zalaszentgrót Város Önkormányzata által a „Zalaszentgrót közigazgatási területén üzemeltetett temetők zöldterület fenntartása”- ra kiírt nyilvános pályázati eljárás lefolytatása során adataimat a pályázati eljárás lebonyolításában részt vevő személyek a szükséges mértékben megismerjék és azt az adatvédelmi előírásoknak megfelelően kezeljék.

**Kelt:** ........................................................., 2025. év …………. hó ......... napján

 ...................................................................

 **Ajánlattevő**

*6. számú melléklet*

**NYILATKOZAT MŰSZAKI FELTÉTELEK MEGLÉTÉRŐL**

Alulírott ……………………………………… ................................................................, mint a …………................................................................................................................................. megnevezésű, .............................................................................................................................. szám alatti székhelyű ajánlattevő szervezet / vállalkozás képviselője kijelentem, hogy Zalaszentgrót Város Önkormányzata által a „Zalaszentgrót közigazgatási területén üzemeltetett temetők zöldterület fenntartása”- ra kiírt nyilvános ajánlattételi felhívásban nevesített feladatok elvégzéséhez az alábbi eszközökkel, berendezésekkel rendelkezem:

|  |  |  |  |  |
| --- | --- | --- | --- | --- |
| megnevezés | típus | darabszám(db) | életkor(év) | releváns műszaki paraméterek (teljesítmény, vágószélesség stb.) |
| fűnyíró traktor 1. |  |  |  |  |
| fűnyíró traktor 2. |  |  |  |  |
| benzinmotoros fűkasza |  |  |  |  |
| benzinmotoros sövényvágó |  |  |  |  |
| motorfűrész |  |  |  |  |
| önjárófűgyűjtős fűnyíró |  |  |  |  |
| lombfújó |  |  |  |  |
| permetező |  |  |  |  |
| gödörfúró |  |  |  |  |
| emelőkosaras autó |  |  |  |  |

*a sorok tovább bővíthetők*

*Azon gépek tekintetében, melyek forgalmi engedéllyel rendelkeznek, az érvényes forgalmi engedély másolatát az ajánlatban csatolni szükséges.*

*Bérelt eszköz(ök) esetében mindkét fél által aláírt (elő)szerződés csatolása is szükséges.*

**Kelt:** ........................................................., 2025. év …………. hó ......... napján

 ...................................................................

 **Ajánlattevő**

*7. számú melléklet*

**REFERENCIA IGAZOLÁS**

Alulírott ……………………………………… ................................................................, mint a …………................................................................................................................................. megnevezésű, .............................................................................................................................. szám alatti székhelyű szervezet képviselője kijelentem, hogy Zalaszentgrót Város Önkormányzata által a „Zalaszentgrót közigazgatási területén üzemeltetett temetők zöldterület fenntartása”- ra kiírt nyilvános ajánlattételi felhívásban nevesített feladatok elvégzéséhez ………………………………………………….. ajánlattevő szervezet / vállalkozás az ajánlattételi felhívás kihirdetésétől visszafelé **számított öt évben legalább 3 év** zöldterület fenntartási referenciával rendelkezik és a teljesítés az előírásoknak és a szerződésnek megfelelően történt:

szolgáltatás tárgya: ……………………………………………………………

teljesítés ideje (tól, -ig,év/hó/nap): ……………………………………………………………

szerződő fél megnevezése, címe: ……………………………………………………………

ellenszolgáltatás összege (bruttó Ft): ……………………………………………………………

*a sorok igény szerint bővíthetők*

**Kelt:** ........................................................., 2025. év …………. hó ......... napján

 ...................................................................

 **Szerződést kötő másik fél / Igazolást nyújtó szervezet**

*8. számú melléklet*

**NYILATKOZAT RENDELKEZÉSRE ÁLLÁSRÓL**

Alulírott ………………………….(szakember) nyilatkozom, hogy ………………………..………ajánlattevő nyertessége esetén képes vagyok dolgozni, és dolgozni kívánok a szerződés teljes időtartama alatt.

Nyilatkozatommal kijelentem, hogy Zalaszentgrót Város Önkormányzata által a „Zalaszentgrót közigazgatási területén üzemeltetett temetők zöldterület fenntartása”- ra kiírt nyilvános jelen ajánlattételi felhívás kapcsán való bemutatásomról tudomásom van, és nincs más olyan kötelezettségem, ami jelen szerződésben való munkavégzésemet bármilyen szempontból akadályozná.

**Kelt:** ........................................................., 2025. év …………. hó ......... napján

 ................................................................... **Ajánlattevő**

*9. számú melléklet*

**NYILATKOZAT KÖZTARTOZÁS-MENTESSÉGRŐL**

Alulírott …………………………………… ....................................................................., mint a ………….................................................................................................................................. megnevezésű, ......................................................................................................................... szám alatti székhelyű ajánlattevő szervezet / vállalkozás képviselője büntetőjogi felelősségem tudatában kijelentem, hogy a …………...................................................... megnevezésű, ........................szám alatti székhelyű ajánlattevő szervezet / vállalkozás -nak a székhely szerint illetékes állami-, illetve önkormányzati adóhatóság (a továbbiakban együtt: adóhatóság) hatáskörébe tartozó, lejárt köztartozása nincs.

**Kelt:** ........................................................., 2025. év …………. hó ......... napján

 ...................................................................

 **Ajánlattevő**

Előttünk mint tanúk előtt:
1. 2.

........................................................ .......................................................

 aláírás aláírás
....................................................... .......................................................

 olvasható név olvasható név
........................................................ .......................................................

 állandó lakcím állandó lakcím
....................................................... .......................................................

 személyi igazolvány száma személyi igazolvány száma

*10. számú melléklet*

**NYILATKOZAT PÉNZÜGYI FELTÉTEL FENNÁLLÁSÁRÓL**

Alulírott …………………………………… ....................................................................., mint a ………….................................................................................................................................. megnevezésű, ......................................................................................................................... szám alatti székhelyű ajánlattevő szervezet / vállalkozás képviselője kijelentem, hogy Zalaszentgrót Város Önkormányzata által a „Zalaszentgrót közigazgatási területén üzemeltetett temetők zöldterület fenntartása”-ra kiírt nyilvános ajánlattételi felhívásban előírt alábbi pénzügyi feltételnek megfelelek:

**A 2024. évre vonatkozó zöldfelület fenntartási tevékenységből származó árbevételem a 10 millió Ft / év-t eléri:**

árbevétel összege: ……………………………… Ft / év (bruttó)

**Kelt:** ........................................................., 2025. év …………. hó ......... napján

 ...................................................................

 **Ajánlattevő**